આનંદ અને ખુશીના અતિરેકને કારણે સીતાનાં આંસુ રોકાતાં ન હતાં. થોડા પૈસા ખાતર મજબૂરીમાં આજથી ૨૦ વર્ષ પહેલાં સીતાના પિતાએ પોતાની જમીન શાહુકાર પાસે ગિરવે મૂકી દીધી હતી. ૨૦ વર્ષ બાદ સીતાએ જમીન વ્યાજ સહિત પૂરા ૬૦,૦૦૦ રૂપિયા ચૂકવી છોડાવી લીધી હતી. તમિલનાડુના નાનાઅમથા ગામ કાડાપેરીની સીતાનો પરિવાર હવે વ્યાજની બેડીઓમાંથી મુક્ત થયો છે. આ ગરીબ પરિવારનું આ કર્જ ક્યારેય ઊતરી શકત નહીં, જો શ્રી મધુરમ્મન્ સ્વયં સહાયતા સમૂહ તેની વારે ન ચડ્યું હોત.